Dinastía Hohenstaufen

Os **Hohenstaufen** ou **Staufen**, tamén coñecidos como xibelinos, foron unha dinastía de emperadores do Sacro Imperio Romano Xermánico, que tamén foron monarcas dos reinos de Alemaña e de Sicilia.

## Historia 
A casa de Hohenstaufen era orixinaria da rexión de Suabia, na actual Baviera, por iso os Hohenstaufen tamén se coñecen como os suabos.

O nome de Hohenstaufen adoptárono dun castelo situado entre Göppingen e Schwäbisch Gmünd (Suabia).

[miniatura|150px|A rexión administrativa de [Suabia, dentro do *Land* de Baviera.]]

O primeiro representante desta liñaxe do que se ten comprobada a súa existencia é Frederico de Büren. O seu fillo Frederico I, primeiro duque de Suabia, casou coa única filla de Henrique IV en 1079, recibindo o Ducado de Suabia, que desta forma foi incorporado aos dominios desta familia. En 1125 herdaron as posesións da dinastía Salia cando se esta se extinguiu.

Os Hohenstaufen intentaron obter a coroa do reino de Alemaña e desde entón mantiveron unha rivalidade constante cos güelfos. Alcanzaron as súas aspiracións cando algúns dos seus membros foron elixidos emperadores do Sacro Imperio Romano Xermánico e reis de Alemaña (entre 1138 e 1254).

Henrique VI, despois do seu matrimonio coa princesa Constanza de Sicilia, da normanda casa dos Hauteville, apoderouse do Reino de Sicilia, feito que xerou un enfrontamento entre os Hohenstaufen e o papado.

En 1268 morreu decapitado o último dos seus representantes, Conradino.

## Membros da dinastía dos Hohenstaufen 
### Emperadores do Sacro Imperio Romano Xermánico e reis de Alemaña 
miniatura|Henrique VI e Constanza de Sicilia.
miniatura|Postal sobre Hohenstaufen de 1905.
* Conrado III, Rei de romanos (1138-1152)
* Frederico I Barbarroxa, emperador (1155-1190)
* Henrique VI, emperador (1191-1197)
* Filipe de Suabia, rei de Alemaña (1198-1208)
* Frederico II, emperador (1220-1250)
** Henrique (VII), Rei de romanos (1220-1235)
* Conrado IV, rei de Alemaña (1237-1254), Rei de romanos

### Reis de Sicilia 
* Henrique VI (1194-1197)
* Frederico II (1198-1250)
** Henrique (VII) (1212-1217) (nominal, asociado co seu pai Frederico II)
* Conrado IV (1250-1254)
* Conradino (1254-1258/1268)
* Manfredo (1258-1266)

### Duques de Suabia 
* Frederico I de Suabia (1079-1105)
* Frederico II de Suabia (1105-1147)
* Frederico I Barbarroxa (Frederico III de Suabia) (1147-1152)
* Frederico IV de Suabia (1152-1167)
* Frederico V de Suabia (1167-1170)
* Frederico VI de Suabia (1170-1191)
* Conrado II de Suabia (1191-1196)
* Filipe de Suabia (1196-1208)
* Frederico II (Frederico VII de Suabia) (1212-1216)
** Henrique (VII) (Henrique II de Suabia) (1216-1235)
* Conrado IV (1235-1254)
* Conradino (Conrado V) (1254-1268)

### Emperatrices Romanas 
* Constanza II de Hohenstaufen (1230-1307)

## Brasóns 
Foi Frederico I o primeiro que usou en heráldica a aguia imperial, un símbolo xa asociado ao Imperio Romano Xermánico. Só a partir do século XIII foron codificadas as regras da heráldica e comezou o uso de superpoñer o escudo da casa á aguia negra imperial (*Schwarzer Adler*).

O escudo da casa de Suabia era de "ouro con tres leóns negros pasantes". A rama siciliana adoptou unha versión modificada da aguia imperial, substituíndo o campo de oro por un de prata, cunha aguia negra co bico e as patas vermellas.

File:Arms of Swabia.svg|Armas da familia Hohenstaufen
File:King Manfred of Sicily Arms.svg|Armas dos Hohenstaufen en Sicilia

## Notas 
## Véxase tamén 
### Bibliografía 
* Franco Cardini e Marina Montesano (2006): *Storia medievale*. Firenze: Le Monnier Università. ISBN 88-0020-474-0.
* Odilo Engels (2005): *Die Staufer*. 8. Auflage. Stuttgart: Kohlhammer. ISBN 3-17-017997-7.

### Outros artigos 
* Sacro Imperio Romano-Xermánico
* Reino de Sicilia

### Ligazóns externas 
* Die staufischen Ritter Os cabaleiros suabos (Papel dos Hohenstaufen en Italia) . Consultada o 5 de outubro de 2016.